મોડાસાની મેઘરજ રોડ બાયપાસ ચોકડીને અડીને આવેલી ખાનગી શાળામાં ધોરણ-૧૦ માં અભ્યાસ કરતા બે વિદ્યાર્થીઓ વચ્ચે મજાક-મસ્તી કરતા કરતા સામાન્ય બોલાચાલી પછી ઝગડાનું સ્વરૂપ ધારણ કરતા એક વિદ્યાર્થીનો ભાઈ કે સગો આજ શાળામાં શિક્ષક તરીકે ફરજ બજાવતો હોવાથી દોડી આવી પિત્તો ગુમાવતા અન્ય ૪ શિક્ષકોની મદદથી શાળાના ઓરડામાં પુરી દઈ ફૂટપટ્ટી, થપ્પડો અને ગડદા પાટુનો માર મારતાં વિદ્યાર્થી શિક્ષકોની હેવાનિયત ભર્યા વર્તનથી ફફડી ઉઠ્યો હતો અને કાકલુદી કરી માર ન મારવાનું જણાવવા છતાં ઢોર માર મારતાં હાથપર ઉઝરડા અને પીઠ પાછળ લાલ ચકામા ઉપસી આવ્યા હતા શિક્ષકના ભય થી સતત ફફડતા વિદ્યાર્થીએ ઘરે જઈ અસહ્ય પીડા સહન કરી ન શકતા માતાપિતાને જણાવ્યું હતું વિદ્યાર્થીએ રડતા-રડતા પિતાને સમગ્ર ઘટના અંગે વાત કરતા પિતાનો ગુસ્સો આસમાને પહોંચ્યો છે